مرة كنت بثالث ابتدائي وانا اساسا امي ماكانت تذاكر لي تذاكر لاخواني وتخليني انا عشاني الكبيرة والشاطرة فيهم وكنت دايما اطلع الاولى واذا كنت فاشلة الثانية المهم في يوم ماذاكرت الرياضيات ورحت المدرسة وقومتني الابلة عالسبورة وتنحت ماجاوبت قامت كتبت لي رسالة بورقة صفرا وقالت لي عطيها امك << أختكم في الله كل ماقالتلها الابلة مين يذاكرلك ياشاطرة قالت امي (كذابة) بس وربي هدفي تحب امي وتصير صحبتها وتجينا اليت وتشرب مع امي القهوة هههههههه (أحلام الطفولة) المهم انا حسيت ان الرسالة الصفرا هاذي وراها مصيبة وقفت ورا شجرة بالصرفة وفتحت الرسالة وقراتها طبعا لو رحت فيها البيت راح اتلطش الين اقول الحقيقة المهم من الخوف قطعتها ودفنتها تحت الشجرة (على بالي امي بتعرف انها تحت الشجرة) ورحت البيت وذاكرت اقوى ابو مذاكرة بالعالم ومن يومها تبت وصرت اذاكر اول باول.